ΑΠΌΦΑΣΗ (ΕΕ) 2016/1756 ΤΗΣ ΕΠΙΤΡΟΠΉΣ

της 28ης Σεπτεμβρίου 2016

που καθορίζει τη θέση της Ευρωπαϊκής Ένωσης για απόφαση των διαχειριστικών φορέων δυνάμει της συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Ένωσης σχετικά με τον συντονισμό προγραμμάτων επισήμανσης της ενεργειακής απόδοσης του εξοπλισμού γραφείου, όσον αφορά την αναθεώρηση των προδιαγραφών για τις συσκευές απεικόνισης που περιλαμβάνονται στο παράρτημα Γ της συμφωνίας

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη την απόφαση 2013/107/ΕΕ του Συμβουλίου, της 13ης Νοεμβρίου 2012, για την υπογραφή και σύναψη της συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Ένωσης σχετικά με τον συντονισμό προγραμμάτων επισήμανσης της ενεργειακής απόδοσης για τον εξοπλισμό γραφείου (1), και ιδίως το άρθρο 4,

Εκτιμώντας τα ακόλουθα:

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Δυνάμει της συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Ένωσης σχετικά με τον συντονισμό προγραμμάτων επισήμανσης της ενεργειακής απόδοσης του εξοπλισμού γραφείου, οι διαχειριστικοί φορείς πρόκειται να λάβουν απόφαση για την αναθεώρηση των προδιαγραφών που προβλέπονται στο παράρτημα Γ της εν λόγω συμφωνίας. Η θέση που πρέπει να λάβει η Ευρωπαϊκή Ένωση όσον αφορά την παρούσα απόφαση για τις προδιαγραφές των συσκευών απεικόνισης που περιλαμβάνονται στο παράρτημα Γ της συμφωνίας βασίζεται στο συνημμένο σχέδιο απόφασης.

(1) ΕΕ L 63 της 6.3.2013, σ. 5.

(2) Κανονισμός (ΕΚ) αριθ. 106/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με ένα πρόγραμμα της Ένωσης για την επισήμανση της ενεργειακής απόδοσης του εξοπλισμού γραφείου (ΕΕ L 39 της 13.2.2008, σ. 1).

ΠΑΡΑΡΤΗΜΑ II

ΠΑΡΑΡΤΗΜΑ Γ ΜΕΡΟΣ II ΤΗΣ ΣΥΜΦΩΝΙΑΣ Ι. ΠΡΟΔΙΑΓΡΑΦΕΣ ΣΥΣΚΕΥΩΝ ΑΠΕΙΚΟΝΙΣΗΣ (Έκδοση 7.0) 1. Ορισμοί A) Τύποι προϊόντων: 1) Ηλεκτρονική συσκευή απεικόνισης (οθόνη): Προϊόν αποτελούμενο από οθόνη απεικόνισης και τα συναφή ηλεκτρονικά κυκλώματα, συχνά με ενιαίο περίβλημα, του οποίου η κύρια λειτουργία είναι η απεικόνιση πληροφοριών από 1) ηλεκτρονικό υπολογιστή, σταθμό εργασίας ή εξυπηρετητή μέσω μιας ή περισσοτέρων εισόδων (π.χ. VGA, DVI, HDMI, πύλη απεικόνισης, IEEE 1394, USB), 2) εξωτερική αποθήκευση (π.χ. σύστημα οδήγησης flash με διεπαφή USB, κάρτα μνήμης) ή 3) σύνδεση σε δίκτυο. α) Συσκευή οθόνης: Ηλεκτρονική συσκευή απεικόνισης που προορίζεται να χρησιμοποιείται από ένα άτομο σε περιβάλλον γραφείου. β) Οθόνη σήμανσης: Ηλεκτρονική συσκευή απεικόνισης που προορίζεται να χρησιμοποιείται από πολλά άτομα σε εκτός γραφείου περιβάλλοντα, όπως καταστήματα λιανικής πώλησης ή πολυκαταστήματα, εστιατόρια, μουσεία, ξενοδοχεία, εξωτερικούς χώρους εκδηλώσεων, αερολιμένες, αίθουσες συνεδριάσεων ή διδασκαλίας. Για τους σκοπούς της παρούσας προδιαγραφής, οι συσκευές απεικόνισης κατατάσσονται στις οθόνες σήμανσης εάν πληρούν δύο ή περισσότερα από τα κάτωθι κριτήρια: 1) μέγεθος διαγωνίου της οθόνης άνω των 30 ιντσών· 2) μέγιστη αναφερόμενη λαμπρότητα περισσότερο από 400 καντέλες ανά τετραγωνικό μέτρο· 3) πυκνότητα εικονοστοιχείων μικρότερη ή ίση των 5 000 εικονοστοιχείων ανά τετραγωνική ίντσα· ή 4) αποστέλλεται χωρίς βάση. B) Καταστάσεις λειτουργίας: 1) Κατάσταση λειτουργίας: Η κατάσταση στην οποία η συσκευή απεικόνισης έχει ενεργοποιηθεί και εξασφαλίζει την κύρια λειτουργία της. 2) Κατάσταση νάρκης: Κατάσταση χαμηλής ισχύος στην οποία η συσκευή απεικόνισης παρέχει μία ή περισσότερες μη κύριες προστατευτικές λειτουργίες ή συνεχείς λειτουργίες. Σημείωση: Η κατάσταση νάρκης μπορεί να εξυπηρετεί τις εξής λειτουργίες: διευκόλυνση της ενεργοποίησης της κατάστασης λειτουργίας μέσω απομακρυσμένου μεταγωγέα, τεχνολογίας αφής, εσωτερικού αισθητήρα ή χρονοδιακόπτη· παροχή πληροφοριών ή εμφάνιση κατάστασης, καθώς και ρολογιών· υποστήριξη λειτουργιών βάσει αισθητήρων· ή διατήρηση της παρουσίας δικτύου. 3) Κατάσταση εκτός λειτουργίας: Η κατάσταση στην οποία η συσκευή απεικόνισης είναι συνδεδεμένη με πηγή ισχύος, δεν παράγει οπτικές πληροφορίες και δεν μπορεί να μεταβληθεί σε καμία άλλη κατάσταση με το τηλεχειριστήριο, εσωτερικό μήνυμα ή εξωτερικό σήμα. Σημείωση: Η συσκευή απεικόνισης μπορεί να εξέλθει από την εν λόγω κατάσταση με απευθείας ενεργοποίηση από τον χρήστη του ενσωματωμένου διακόπτη ή στοιχείου ελέγχου. Ορισμένα προϊόντα ενδέχεται να μην διαθέτουν κατάσταση εκτός λειτουργίας. Γ) Οπτικά χαρακτηριστικά: 1) Συνθήκες φωτισμού περιβάλλοντος: Συνδυασμός των διαφόρων φωτισμών από πηγές φωτός στο περιβάλλον γύρω από τη συσκευή απεικόνισης, π.χ. σε καθιστικό ή σε γραφείο. 2) Αυτόματος έλεγχος της φωτεινότητας (Automatic Brightness Control — ABC): Αυτόματος μηχανισμός ελέγχου της φωτεινότητας της συσκευής απεικόνισης ως λειτουργία των συνθηκών του φωτισμού περιβάλλοντος. Σημείωση: Η λειτουργικότητα του ABC πρέπει να επιτρέπει τον έλεγχο της φωτεινότητας της συσκευής απεικόνισης. 3) Γκάμα χρωμάτων: Η γκάμα χρωμάτων αναφέρεται ως ποσοστό του χρωματικού χώρου CIE LUV 1976 u′ v′ και υπολογίζεται σύμφωνα με το τμήμα 5.18. Γκάμα χρωματικού χώρου του προτύπου μετρήσεων των πληροφοριών συσκευής απεικόνισης έκδοση 1.03. Σημείωση: Τυχόν υποστήριξη της γκάμας σε μη ορατό/σε αόρατο χώρο χρώματος δεν υπολογίζεται. Το μέγεθος της γκάμας πρέπει να εκφράζεται μόνον ως ποσοστό του ορατού χώρου χρωμάτων CIE LUV. 4) Λαμπρότητα: Η φωτομετρική μέτρηση της έντασης της λαμπρότητας ανά μονάδα επιφάνειας του φωτός συγκεκριμένης διεύθυνσης εκφράζεται σε καντέλες ανά τετραγωνικό μέτρο (cd/m2). α) Μέγιστη αναφερόμενη λαμπρότητα: Η μέγιστη λαμπρότητα την οποία μπορεί να φτάσει η συσκευή απεικόνισης σε προκαθορισμένη ρύθμιση σε κατάσταση λειτουργίας, όπως έχει καθορίσει ο κατασκευαστής, για παράδειγμα, στο εγχειρίδιο χρήσης. β) Μέγιστη μετρούμενη λαμπρότητα: Η μέγιστη λαμπρότητα την οποία μπορεί να φτάσει η συσκευή απεικόνισης με χειροκίνητη διαμόρφωση από τα στοιχεία ελέγχου της, π.χ. της φωτεινότητας και της αντίθεσης. γ) Λαμπρότητα κατά την παράδοση: Η λαμπρότητα της συσκευής απεικόνισης στις εργοστασιακές προκαθορισμένες ρυθμίσεις που έχει επιλέξει ο κατασκευαστής για συνήθη οικιακή χρήση ή για χρήση στην εκάστοτε αγορά. 5) Εγγενής κατακόρυφη ανάλυση: Ο αριθμός φυσικών γραμμών κατά μήκος του κάθετου άξονα της συσκευής απεικόνισης εντός της ορατής περιοχής της συσκευής απεικόνισης. Σημείωση: Συσκευή απεικόνισης με ανάλυση οθόνης 1 920 × 1 080 (οριζόντια × κατακόρυφα) έχει εγγενή κατακόρυφη ανάλυση 1 080. 6) Εμβαδόν της οθόνης: Η ορατή περιοχή της συσκευής απεικόνισης που παράγει εικόνες. Σημείωση: Το εμβαδόν της οθόνης υπολογίζεται με πολλαπλασιασμό του πλάτους της ορατής εικόνας επί το ύψος της ορατής εικόνας. Για τις καμπύλες οθόνες, μέτρηση του πλάτους και του ύψους κατά μήκος του τόξου της συσκευής απεικόνισης. Δ) Πρόσθετες λειτουργίες και δυνατότητες: 1) Σύνδεση γέφυρας: Φυσική σύνδεση μεταξύ δύο κομβικών ελεγκτών (δηλαδή USB, FireWire). Σημείωση: Οι συνδέσεις γέφυρας καθιστούν δυνατή την επέκταση θυρών, συνήθως για τη μετακίνηση των θυρών σε πιο εύχρηστη θέση ή για την αύξηση των διαθέσιμων θυρών. 2) Πλήρης συνδεσιμότητα δικτύου: Η ικανότητα της συσκευής απεικόνισης να διατηρεί την παρουσία δικτύου ενώ είναι σε κατάσταση νάρκης. Η παρουσία της συσκευής απεικόνισης, των υπηρεσιών δικτύου και των εφαρμογών της διατηρείται ακόμη και όταν είναι απενεργοποιημένα ορισμένα στοιχεία της συσκευής απεικόνισης. Η συσκευή απεικόνισης μπορεί να επιλέξει να αλλάξει κατάσταση ενέργειας εφόσον παραλάβει δεδομένα δικτύου από απομακρυσμένες συσκευές δικτύου, θα πρέπει όμως ειδάλλως να παραμένει σε κατάσταση νάρκης όταν δεν υπάρχει ζήτηση υπηρεσιών από απομακρυσμένη συσκευή δικτύου. Σημείωση: Η πλήρης συνδεσιμότητα δικτύου δεν περιορίζεται σε συγκεκριμένο σύνολο πρωτοκόλλων. Αναφέρεται επίσης ως λειτουργικότητα «διακομιστή μεσολάβησης δικτύου» και περιγράφεται στο πρότυπο Ecma-393. 3) Αισθητήρας παρουσίας χρήστη: Συσκευή που χρησιμοποιείται για την ανίχνευση ανθρώπινης παρουσίας μπροστά ή στην περιοχή που περιβάλλει τη συσκευή απεικόνισης. Σημείωση: Ο αισθητήρας παρουσίας χρήστη χρησιμοποιείται συνήθως για τη μετάπτωση της συσκευής απεικόνισης στην κατάσταση λειτουργίας και στην κατάσταση νάρκης. 4) Τεχνολογία αφής: Επιτρέπει στον χρήστη να αλληλεπιδρά με ένα προϊόν με την αφή σε περιοχές της οθόνης απεικόνισης. 5) Λειτουργική μονάδα προσθήκης: Αρθρωτή συσκευή προσθήκης η οποία παρέχει μία ή περισσότερες από τις ακόλουθες λειτουργίες χωρίς τον ρητό σκοπό παροχής γενικής λειτουργίας προγραμματισμού: α) Εμφάνιση εικόνων, ροή απομακρυσμένου περιεχομένου αντικατοπτρισμού ή άλλως απεικόνιση περιεχομένου στην οθόνη από τοπικές ή απομακρυσμένες πηγές· ή β) Σήματα της διαδικασίας αφής. Σημείωση: Λειτουργικές μονάδες που παρέχουν άλλες πρόσθετες επιλογές εισαγωγής δεν θεωρούνται λειτουργικές μονάδες προσθήκης για την παρούσα προδιαγραφή. Ε) Οικογένεια προϊόντων: Ομάδα μοντέλων προϊόντων τα οποία 1) παράγονται από τον ίδιο κατασκευαστή, 2) έχουν την ίδια περιοχή οθόνης, ανάλυση και μέγιστη αναφερόμενη λαμπρότητα και 3) έχουν κοινή βασική σχεδίαση οθόνης. Τα μοντέλα μιας οικογένειας προϊόντων ενδέχεται να διαφέρουν μεταξύ τους ως προς ένα ή περισσότερα χαρακτηριστικά ή δυνατότητες. Για τις συσκευές απεικόνισης, στις αποδεκτές παραλλαγές μιας οικογένειας προϊόντων περιλαμβάνονται: 1) το εξωτερικό περίβλημα· 2) ο αριθμός και τα είδη διασυνδέσεων· 3) ο αριθμός και τα είδη δεδομένων, το δίκτυο ή οι περιφερειακές θύρες και 4) η ικανότητα επεξεργασίας και μνήμης. ΣΤ) Αντιπροσωπευτικό μοντέλο: Η διαμόρφωση του προϊόντος που υποβάλλεται σε δοκιμή για να λάβει τον χαρακτηρισμό ENERGY STAR και προορίζεται να διατεθεί στην αγορά και να επισημανθεί με ετικέτα ENERGY STAR. Ζ) Πηγή ισχύος 1) Εξωτερικό τροφοδοτικό (EPS): Εξωτερικό τροφοδοτικό κύκλωμα που χρησιμοποιείται για τη μετατροπή του οικιακού ηλεκτρικού ρεύματος σε συνεχές ρεύμα ή σε εναλλασσόμενο ρεύμα χαμηλότερης τάσης για τη λειτουργία καταναλωτικού προϊόντος. 2) Κανονικό συνεχές ρεύμα: Μέθοδος για τη μετάδοση συνεχούς ρεύματος καθορισμένη από έγκριτο τεχνολογικό πρότυπο που καθιστά δυνατή τη διαλειτουργικότητα τοποθέτησης και άμεσης λειτουργίας. Σημείωση: Κοινά παραδείγματα είναι το USB και το Power Over Ethernet. Συνήθως το κανονικό συνεχές ρεύμα περιλαμβάνει τόσο την τροφοδοσία όσο και τις επικοινωνίες μέσω του ιδίου καλωδίου, με συνεχές ρεύμα 380 V όμως αυτό δεν είναι απαραίτητο. 2. Πεδίο εφαρμογής 2.1. Περιλαμβανόμενα προϊόντα 2.1.1. Τα προϊόντα που πληρούν τον ορισμό της συσκευής απεικόνισης κατά το παρόν παράρτημα και τροφοδοτούνται με ηλεκτρική ενέργεια απευθείας από δίκτυο παροχής εναλλασσόμενου ρεύματος, εξωτερικό τροφοδοτικό ισχύος, ή με κανονικό συνεχές ρεύμα μπορούν να λάβουν τον χαρακτηρισμό ENERGY STAR με εξαίρεση τα προϊόντα που απαριθμούνται στην ενότητα 2.2. Στα συνήθη προϊόντα που μπορούν να λάβουν τον χαρακτηρισμό βάσει της παρούσας προδιαγραφής περιλαμβάνονται: i. οι συσκευές οθόνης· ii. οι συσκευές οθόνης με λειτουργικότητα μεταγωγής πληκτρολογίου, βίντεο και ποντικιού (KVM)· iii. οι οθόνες σήμανσης και iv. οι οθόνες σήμανσης και οι συσκευές οθόνης με λειτουργικές μονάδες προσθήκης. 2.2. Εξαιρούμενα προϊόντα 2.2.1. Τα προϊόντα που καλύπτονται από άλλες προδιαγραφές προϊόντων ENERGY STAR δεν μπορούν να λάβουν τον χαρακτηρισμό βάσει της παρούσας προδιαγραφής, συμπεριλαμβανομένων των τηλεοράσεων και των ηλεκτρονικών υπολογιστών (ελαφρά τερματικά υπολογιστές-αβάκιο/ταμπλέτες, φορητοί υπολογιστές «όλα σε ένα», ενοποιημένες επιφάνειες εργασίας). Ο κατάλογος των ισχυουσών προδιαγραφών διατίθεται στη διεύθυνση http://www.eu-energystar.org/specifications.htm. 2.2.2. Τα ακόλουθα προϊόντα δεν μπορούν να λάβουν τον χαρακτηρισμό βάσει της παρούσας προδιαγραφής: i. προϊόντα με ενσωματωμένο δέκτη τηλεόρασης· ii. συσκευές απεικόνισης με ενσωματωμένες μπαταρίες ή με μπαταρίες που μπορούν να αντικατασταθούν, οι οποίες προορίζονται για την υποστήριξη της πρωτεύουσας λειτουργίας χωρίς την παροχή εναλλασσόμενου ρεύματος ή εξωτερικού συνεχούς ρεύματος, ή σύστημα κινητικότητας (π.χ. ηλεκτρονικές συσκευές ανάγνωσης, ψηφιακά καρέ εικόνας που λειτουργούν με μπαταρία)· και iii. προϊόντα που πρέπει να πληρούν τους κανονισμούς της ΕΕ για τις ιατρικές συσκευές οι οποίες αποκλείουν τις δυνατότητες διαχείρισης της κατανάλωσης ή/και δεν διαθέτουν κατάσταση κατανάλωσης που να πληροί τον ορισμό της κατάστασης νάρκης. 3. Κριτήρια χαρακτηρισμού 3.1. Σημαντικά ψηφία και στρογγυλοποίηση 3.1.1. Όλοι οι υπολογισμοί πραγματοποιούνται με τις τιμές της απευθείας μέτρησης (μη στρογγυλοποιημένες). 3.1.2. Η συμμόρφωση με τις απαιτήσεις των προδιαγραφών αξιολογείται με τη χρήση των τιμών της απευθείας μέτρησης ή των τιμών υπολογισμού χωρίς στρογγυλοποίηση, εκτός αν προβλέπεται διαφορετικά. 3.1.3. Οι τιμές της απευθείας μέτρησης ή υπολογισμού που υποβάλλονται στην Ευρωπαϊκή Επιτροπή στρογγυλοποιούνται στο πλησιέστερο σημαντικό ψηφίο όπως εκφράζονται στις αντίστοιχες απαιτήσεις των προδιαγραφών. 3.2. Γενικές απαιτήσεις για τις συσκευές οθόνης και τις οθόνες σήμανσης 3.2.1. Εξωτερικά τροφοδοτικά ισχύος (EPS): Τα μονοφασικά και τα πολυφασικά EPS πληρούν το επίπεδο VI ή απαιτήσεις υψηλότερων επιδόσεων βάσει του διεθνούς πρωτοκόλλου σήμανσης της απόδοσης όταν υποβάλλονται σε δοκιμή σύμφωνα με την ενιαία μέθοδο δοκιμής για τη μέτρηση της κατανάλωσης ενέργειας των εξωτερικών τροφοδοτικών ισχύος, προσάρτημα ΚΕ του 10 CFR μέρος 430. i. Τα μονοφασικά και τα πολυφασικά EPS διαθέτουν σήμανση επιπέδου VI ή υψηλότερη. ii. Πρόσθετες πληροφορίες για το πρωτόκολλο σήμανσης διατίθενται στη διεύθυνση http://www.regulations.gov/#!documentDetail;D=EERE-2008-BT-STD-0005-0218. 3.2.2. Διαχείριση ισχύος: i. Τα προϊόντα διαθέτουν τουλάχιστον μία δυνατότητα διαχείρισης της ισχύος η οποία είναι ενεργοποιημένη εκ κατασκευής και μπορεί να χρησιμοποιείται για την αυτόματη μετάπτωση από την κατάσταση λειτουργίας στην κατάσταση νάρκης, είτε με συνδεδεμένη κεντρική συσκευή είτε εσωτερικά (π.χ. εκ κατασκευής ενεργοποιημένη υποστήριξη για σηματοδότηση της διαχείρισης ισχύος από συσκευή οθόνης (Display Power Management Signalling/DPMS) κατά την ένωση VESA (Video Electronics Standards Association). ii. Τα προϊόντα που παράγουν περιεχόμενο προς απεικόνιση από μία ή περισσότερες εσωτερικές πηγές διαθέτουν αισθητήρα ή χρονόμετρο ενεργοποιημένα εκ κατασκευής για την αυτόματη μετάπτωση στην κατάσταση νάρκης ή στην κατάσταση εκτός λειτουργίας. iii. Αναφέρεται ο χρόνος καθυστέρησης για προϊόντα με εσωτερικό εκ κατασκευής χρόνο καθυστέρησης, μετά την παρέλευση του οποίου το προϊόν μεταπίπτει από την κατάσταση λειτουργίας στην κατάσταση νάρκης ή στην κατάσταση εκτός λειτουργίας. iv. Οι συσκευές οθόνης μεταπίπτουν αυτομάτως στην κατάσταση νάρκης ή στην κατάσταση εκτός λειτουργίας εντός 5 λεπτών μετά την αποσύνδεσή τους από τον κεντρικό υπολογιστή. 3.2.3. Οι οθόνες σήμανσης έχουν συντελεστή πραγματικής ισχύος στην κατάσταση λειτουργίας 0,7 ή υψηλότερο σύμφωνα με το τμήμα 5.2 ΣΤ) της μεθόδου δοκιμών ENERGY STAR. 3.3. Απαιτήσεις ενεργειακής απόδοσης για τις συσκευές οθόνης υπολογιστών 3.3.1. Η συνολική ενεργειακή κατανάλωση (TEC) υπολογίζεται σε kWh σύμφωνα με την εξίσωση 1 με βάση τις μετρηθείσες τιμές. Εξίσωση 1 Υπολογισμός της συνολικής κατανάλωσης ενέργειας ETEC = 8,76 × (0,35 × PON + 0,65 × PSLEEP ) Όπου: — ETEC, ο υπολογισμός της συνολικής κατανάλωσης ενέργειας σε kWh· — PON, η μετρηθείσα ισχύς στην κατάσταση λειτουργίας σε watt· — PSLEEP, η μετρηθείσα ισχύς στην κατάσταση νάρκης σε watt και — το αποτέλεσμα προς καταγραφή στρογγυλοποιείται στο πλησιέστερο δέκατο της kWh. 3.3.2. Η μέγιστη TEC (ETEC_MAX) σε kWh για τις συσκευές οθόνης υπολογίζεται σύμφωνα με τον πίνακα 1. Πίνακας 1 Υπολογισμός της μέγιστης TEC (ETEC_MAX) σε kWh για τις συσκευές οθόνης Εμβαδόν (in2) ETEC Max (kWh) Όπου: Aεμβαδόν ορατής περιοχής οθόνης σε in2rανάλυση της οθόνης σε megapixel Το αποτέλεσμα προς αναφορά στρογγυλοποιείται στο πλησιέστερο δέκατο της kWh. Α < 130 (6,13 × r) + (0,06 × A) + 9 130 ≤ A < 150 (6,13 × r) + (0,69 × A) – 72,38 150 ≤ A < 180 (6,13 × r) + (0,21 × A) – 0,50 180 ≤ A < 200 (6,13 × r) + (0,05 × A) + 28 200 ≤ A < 230 (6,13 × r) + (0,03 × A) + 31,33 230 ≤ A < 280 (6,13 × r) + (0,2 × A) – 7 280 ≤ A < 300 (6,13 × r) + 49 300 ≤ A < 500 (6,13 × r) + (0,2 × A) – 11 A ≥ 500 (6,13 × r) + 89 3.3.3. Για όλες τις συσκευές οθόνης, η υπολογιζόμενη TEC (ETEC) σε kWh είναι μικρότερη ή ίση της μέγιστης TEC (ETEC_MAX) με τις ισχύουσες ανοχές και διορθώσεις (οι οποίες εφαρμόζονται το πολύ μία φορά) η οποία υπολογίζεται με την εξίσωση 2. Εξίσωση 2 Απαιτούμενη συνολική κατανάλωση ενέργειας για τις συσκευές οθόνης ETEC ≤ (ETEC_MAX + EEP + EABC + EN + EOS + ET ) × effAC_DC Όπου: — ETEC, η TEC σε kWh η οποία υπολογίζεται με την Εξίσωση 1· — ETEC_MAX, η μέγιστη απαίτηση TEC σε kWh η οποία υπολογίζεται κατά τον·πίνακα 1· — EEP, η ανοχή για οθόνη ενισχυμένων επιδόσεων σε kWh κατά την ενότητα 3.3.4· — EABC, η ανοχή για αυτόματο έλεγχο της φωτεινότητας σε kWh κατά την ενότητα 4· — EN, η ανοχή για πλήρη συνδεσιμότητα δικτύου σε kWh κατά τον πίνακα 3· — EOS, η ανοχή για αισθητήρα παρουσίας χρήστη σε kWh κατά τον πίνακα 4· — ET, η ανοχή για τεχνολογία αφής σε kWh κατά την εξίσωση 5· και — effAC_DC, η συνήθης διόρθωση για τις απώλειες της μετατροπής ισχύος από συνεχές ρεύμα σε εναλλασσόμενο που σημειώνονται στο τροφοδοτικό της συσκευής οθόνης, οι οποίες είναι 1,0 για συσκευές οθόνης που τροφοδοτούνται με εναλλασσόμενο ρεύμα και 0,85 για συσκευές οθόνης με το σύνηθες συνεχές ρεύμα. 3.3.4. Για τις συσκευές οθόνης που πληρούν τις κάτωθι απαιτήσεις για τις συσκευές απεικόνισης ενισχυμένων επιδόσεων (EPD), χρησιμοποιείται μόνον μία από τις ακόλουθες ανοχές του πίνακα 2 στην εξίσωση 2: i. λόγος αντίθεσης τουλάχιστον 60:1 με τη μέτρηση σε οριζόντια γωνία προβολής τουλάχιστον 85° ως προς την κάθετο επί επίπεδης οθόνης και τουλάχιστον 83° ως προς την κάθετο επί κυρτής οθόνης, με ή χωρίς γυάλινο κάλυμμα· ii. εγγενής ανάλυση μεγαλύτερη ή ίση των 2,3 megapixel (MP) και iii. σε γκάμα χρωμάτων μεγαλύτερη ή ίση του 32,9 % της CIE LUV. Πίνακας 2 Υπολογισμός της ανοχής κατανάλωσης ενέργειας για συσκευές απεικόνισης ενισχυμένων επιδόσεων Κριτήρια γκάμας χρωμάτων EEP (kWh) Όπου: ETEC_MAX, η μέγιστη απαίτηση TEC σε kWh και r, η ανάλυση της οθόνης σε megapixel. Η υποστήριξη της γκάμας χρωμάτων είναι 32,9 % της CIE LUV ή μεγαλύτερη. Η υποστήριξη της γκάμας χρωμάτων είναι 38,4 % της CIE LUV ή μεγαλύτερη. 0,65 × (ETEC_MAX – 6,13 × r) Σημείωση: Μοντέλο που υποστηρίζει τον χώρο χρωμάτων sRGB περισσότερο από 99 % αντιστοιχεί στο 32,9 % της CIE LUV και μοντέλο που υποστηρίζει το Adobe RGB περισσότερο από 99 % αντιστοιχεί στο 38,4 % της CIE LUV. 3.3.5. Για τις συσκευές οθόνης με εκ κατασκευής ενεργοποιημένο τον αυτόματο έλεγχο φωτεινότητας (ABC), προστίθεται στην εξίσωση 2 για την ETEC_MAX ανοχή κατανάλωσης ενέργειας (EABC), όπως υπολογίζεται με την εξίσωση 4, εάν η μείωση της κατανάλωσης ενέργειας στην κατάσταση λειτουργίας (RABC), όπως υπολογίζεται με την εξίσωση 3, είναι μεγαλύτερη ή ίση του 20 %. Εξίσωση 3 Υπολογισμός της μείωσης της κατανάλωσης ενέργειας στην κατάσταση λειτουργίας με εκ κατασκευής ενεργοποιημένο τον ABC Όπου: — RABC, η ποσοστιαία μείωση της κατανάλωσης ενέργειας στην κατάσταση λειτουργίας λόγω του ABC· — P300, η κατανάλωση ενέργειας σε Watt στην κατάσταση λειτουργίας, όπως μετράται σε επίπεδο περιβάλλοντος φωτός 300 lux στο τμήμα 6.4 της μεθόδου δοκιμών και — P12, η ισχύς σε Watt στην κατάσταση λειτουργίας, όπως μετράται σε επίπεδο περιβάλλοντος φωτός 12 lux στο τμήμα 6.4 της μεθόδου δοκιμών. Εξίσωση 4 Ανοχή κατανάλωσης ενέργειας ABC των συσκευών οθόνης (EABC) για συσκευές οθόνης EABC = 0,05 × ETEC_MAX Όπου: — EABC, η ανοχή κατανάλωσης ενέργειας σε kWh για αυτόματο έλεγχο της φωτεινότητας· και — ETEC_MAX, η μέγιστη TEC σε kWh η οποία υπολογίζεται κατά τον πίνακα 1. 3.3.6. Στα προϊόντα με πλήρη συνδεσιμότητα δικτύου επιβεβαιωμένη στο τμήμα 6.7 της μεθόδου δοκιμών ENERGY STAR εφαρμόζεται η ανοχή που καθορίζεται στον πίνακα 3. Πίνακας 3 Ανοχή κατανάλωσης ενέργειας για πλήρη συνδεσιμότητα δικτύου (EN) για συσκευές οθόνης EN (kWh) 2,9 3.3.7. Για τα προϊόντα που υποβάλλονται σε δοκιμή με ενεργοποιημένο τον αισθητήρα παρουσίας χρήστη εφαρμόζεται η ανοχή που καθορίζεται στον πίνακα 4. Πίνακας 4 Ανοχή κατανάλωσης ενέργειας για πρόσθετες λειτουργίες (EOS) των συσκευών οθόνης Είδος Ανοχή (kWh) Αισθητήρας παρουσίας χρήστη EOS 1,7 3.3.8. Για τα προϊόντα που υποβάλλονται σε δοκιμή με ενεργοποιημένη την τεχνολογία αφής στην κατάσταση λειτουργίας εφαρμόζεται η ανοχή που καθορίζεται στην εξίσωση 5. Εξίσωση 5 Ανοχή κατανάλωσης ενέργειας για την τεχνολογία αφής (ET) για συσκευές οθόνης ET = 0,15 × ETEC_MAX Όπου: — ET, η ανοχή κατανάλωσης ενέργειας σε kWh για την τεχνολογία αφής και — ETEC_MAX, η μέγιστη TEC σε kWh η οποία υπολογίζεται κατά τον πίνακα 1. 3.4. Απαιτήσεις για την κατάσταση λειτουργίας για οθόνες σήμανσης 3.4.1. Η μέγιστη ισχύς στην κατάσταση λειτουργίας (PON_MAX) υπολογίζεται με την εξίσωση 6. Εξίσωση 6 Υπολογισμός της μέγιστης ισχύος στην κατάσταση λειτουργίας (PON_MAX) σε watt για οθόνες σήμανσης PON_MAX = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6 Όπου: — PON_MAX, η μέγιστη ισχύς στην κατάσταση λειτουργίας, σε watt· — A, το εμβαδόν της οθόνης σε τετραγωνικές ίντσες· — , η μέγιστη μετρούμενη λαμπρότητα της οθόνης σε καντέλες ανά τετραγωνικό μέτρο, σύμφωνα με τη μέτρηση στο τμήμα 6.2 της μεθόδου δοκιμών· — tanh, η συνάρτηση της υπερβολικής εφαπτομένης και — το αποτέλεσμα στρογγυλοποιείται στο πλησιέστερο δέκατο ενός watt προς αναφορά. Εξίσωση 7 Απαιτήσεις ισχύος για την κατάσταση λειτουργίας για οθόνες σήμανσης PON ≤ PON_MAX + PABC Όπου: — PON, η ισχύς στην κατάσταση λειτουργίας σε Watt σύμφωνα με τη μέτρηση στο τμήμα 6.3 ή 6.4 της μεθόδου δοκιμών· — PON_MAX, η μέγιστη ισχύς στην κατάσταση λειτουργίας, σε Watt, η οποία υπολογίζεται με την εξίσωση 6 και — PABC, η ανοχή ισχύος στην κατάσταση λειτουργίας για τον ABC η οποία υπολογίζεται με την εξίσωση 8. 3.4.2. Για τις οθόνες σήμανσης με εκ κατασκευής ενεργοποιημένο τον ABC, στην ανοχή ισχύος PON_MAX, που υπολογίζεται με την εξίσωση 6, προστίθεται ανοχή ισχύος (PABC), που υπολογίζεται με την εξίσωση 8, εάν η μείωση της κατανάλωσης ενέργειας στην κατάσταση λειτουργίας (RABC), που υπολογίζεται με την εξίσωση 3, είναι μεγαλύτερη ή ίση του 20 %. Εξίσωση 8 Υπολογισμός της ανοχής ισχύος στην κατάσταση λειτουργίας για οθόνες σήμανσης με εκ κατασκευής ενεργοποιημένο τον ABC PABC = 0,05 × PON_MAX Όπου: — PABC, η μετρούμενη ανοχή ισχύος στην κατάσταση λειτουργίας για τον ABC σε watt και — PON_MAX, η απαίτηση μέγιστης ισχύος στην κατάσταση λειτουργίας, σε watt. 3.5. Απαιτήσεις για την κατάσταση νάρκης για οθόνες σήμανσης 3.5.1. Η μετρούμενη ισχύς στην κατάσταση νάρκης (PSLEEP) σε watt είναι μικρότερη ή ίση με το άθροισμα της απαιτούμενης μέγιστης κατανάλωσης ισχύος στην κατάσταση νάρκης (PSLEEP_MAX) συν τις τυχόν ανοχές (εφαρμόζονται το πολύ μία φορά σύμφωνα με την εξίσωση 9. Εξίσωση 9 Απαιτούμενη ισχύς για την κατάσταση νάρκης για οθόνες σήμανσης Όπου: — PSLEEP, η μετρούμενη ισχύς στην κατάσταση νάρκης σε watt· — PSLEEP_MAX, η απαιτούμενη μέγιστη ισχύς στην κατάσταση νάρκης σε Watt κατά τον πίνακα 5· — PN, η ανοχή για πλήρη συνδεσιμότητα δικτύου σε Watt κατά τον πίνακα 6· — POS, η ανοχή για αισθητήρα παρουσίας χρήστη σε Watt κατά τον πίνακα 7 και — PT, η ανοχή για τεχνολογία αφής σε Watt κατά τον πίνακα 7. Πίνακας 5 Απαιτούμενη μέγιστη ισχύς για την κατάσταση νάρκης (PSLEEP_MAX) για οθόνες σήμανσης PSLEEP_MAX (watt) 0,5 3.5.2. Για τα προϊόντα με πλήρη συνδεσιμότητα δικτύου επιβεβαιωμένη στο τμήμα 6.7 της μεθόδου δοκιμών ENERGY STAR εφαρμόζεται η ανοχή που καθορίζεται στον πίνακα 6. Πίνακας 6 Ανοχή για πλήρη συνδεσιμότητα δικτύου για οθόνες σήμανσης PN (watt) 3,0 3.5.3. Για τα προϊόντα που υποβάλλονται σε δοκιμή με ενεργοποιημένο τον αισθητήρα παρουσίας χρήση ή την τεχνολογία αφής εφαρμόζονται οι ανοχές που καθορίζονται στον πίνακα 7. Πίνακας 7 Ανοχή ισχύος για πρόσθετες λειτουργίες της κατάστασης νάρκης για οθόνες σήμανσης Είδος Μέγεθος οθόνης (in) Ανοχή (Watt) Αισθητήρας παρουσίας χρήστη POS Όλοι 0,3 Λειτουργικότητα αφής PT (ισχύει μόνο για οθόνες σήμανσης με μέγεθος οθόνης μεγαλύτερο των 30 ιντσών) ≤ 30 0,0 > 30 1,5 3.6. Απαιτήσεις για την κατάσταση εκτός λειτουργίας για όλες τις συσκευές απεικόνισης 3.6.1. Για να μπορεί να λάβει τον χαρακτηρισμό ένα προϊόν, δεν χρειάζεται να διαθέτει κατάσταση εκτός λειτουργίας. Για τα προϊόντα που διαθέτουν κατάσταση εκτός λειτουργίας, η μετρούμενη ισχύς εκτός λειτουργίας (POFF) είναι μικρότερη ή ίση της μέγιστης απαιτούμενης ισχύος σε κατάσταση εκτός λειτουργίας (POFF_MAX) στον πίνακα 8. Πίνακας 8 Μέγιστη απαιτούμενη ισχύς στην κατάσταση εκτός λειτουργίας (POFF_MAX) POFF_MAX (watt) 0,5 3.7. Απαιτήσεις αναφοράς λαμπρότητας 3.7.1. Για όλα τα προϊόντα αναφέρεται η μέγιστη δηλούμενη και η μέγιστη μετρούμενη λαμπρότητα· η λαμπρότητα κατά την παράδοση αναφέρεται για όλα τα προϊόντα πλην εκείνων με ενεργοποιημένο εκ κατασκευής τον ABC. 4. Απαιτήσεις δοκιμής 4.1. Μέθοδοι δοκιμής 4.1.1. Για τον χαρακτηρισμό ENERGY STAR χρησιμοποιούνται οι μέθοδοι δοκιμής που αναφέρονται στον πίνακα 9. Πίνακας 9 Μέθοδοι δοκιμής για τον χαρακτηρισμό ENERGY STAR Τύπος προϊόντος Μέθοδος δοκιμής Όλοι οι τύποι προϊόντων και μεγέθη οθονών Μέθοδος δοκιμής ENERGY STAR για τον προσδιορισμό της κατανάλωσης ενέργειας των συσκευών απεικόνισης Συσκευές απεικόνισης ενισχυμένων επιδόσεων International Committee for Display Metrology (ICDM) Information Display Measurements Standard — έκδοση 1.03 Συσκευές απεικόνισης που απαιτούν πλήρη συνδεσιμότητα δικτύου CEA-2037-A, προσδιορισμός της ισχύος τηλεοπτικών συσκευών Κατανάλωση 4.2. Πλήθος απαιτούμενων δοκιμίων 4.2.1. Επιλέγεται για δοκιμή ένα δοκίμιο αντιπροσωπευτικού μοντέλου όπως ορίζεται στην ενότητα 1. 4.2.2. Για τον χαρακτηρισμό οικογένειας προϊόντων, ως αντιπροσωπευτικό μοντέλο νοείται η διαμόρφωση του προϊόντος με τη δυσμενέστερη ζήτηση ισχύος για κάθε κατηγορία προϊόντων της οικογένειας προϊόντων. 5. Διεπαφή χρήστη 5.1. Συνιστάται στους κατασκευαστές να σχεδιάζουν προϊόντα σύμφωνα με το πρότυπο για τη διεπαφή χρήστη IEEE P1621: Πρότυπο για στοιχεία διεπαφής χρήστη στον έλεγχο ισχύος ηλεκτρονικών συσκευών που χρησιμοποιούνται σε περιβάλλοντα γραφείου/καταναλωτών. Για περισσότερες λεπτομέρειες, βλέπε http://energy.lbl.gov/controls/. 6. Ημερομηνία έναρξης ισχύος 6.1. Ημερομηνία έναρξης ισχύος: Η έκδοση 7.0 των προδιαγραφών συσκευών απεικόνισης ENERGY STAR τίθεται σε ισχύ την ημερομηνία έναρξης ισχύος της συμφωνίας. Για να χαρακτηριστεί ENERGY STAR, το μοντέλο του προϊόντος πληροί την προδιαγραφή ENERGY STAR που ισχύει την ημερομηνία κατασκευής του. Η ημερομηνία κατασκευής είναι συγκεκριμένη για κάθε μονάδα και είναι η ημερομηνία από την οποία η μονάδα θεωρείται ότι είναι πλήρως συναρμολογημένη. 6.1. Μελλοντικές αναθεωρήσεις της προδιαγραφής: Η Ευρωπαϊκή Επιτροπή διατηρεί το δικαίωμα να επιφέρει αλλαγές στην παρούσα προδιαγραφή εφόσον οι τεχνολογικές μεταβολές ή/και μεταβολές της αγοράς επηρεάζουν τη χρησιμότητά της για τους καταναλωτές, τη βιομηχανία ή το περιβάλλον. Σύμφωνα με την ασκούμενη πολιτική, οι προδιαγραφές αναθεωρούνται μετά από συζητήσεις με τους ενδιαφερομένους. Σημειώνεται ότι σε περίπτωση αναθεώρησης προδιαγραφής, ο χαρακτηρισμός ENERGY STAR δεν χορηγείται αυτόματα για τη διάρκεια ζωής μοντέλου. 7. Θέματα προς εξέταση σε μελλοντικές αναθεωρήσεις 7.1. Όριο ισχύος συνεχούς ρεύματος στην κατάσταση λειτουργίας: Η ΥΠΠ και η Ευρωπαϊκή Επιτροπή ενδιαφέρονται να εξετάσουν ανεξάρτητη απαίτηση μέγιστης ισχύος στην κατάσταση λειτουργίας για τυποποιημένα προϊόντα που λειτουργούν με συνεχές ρεύμα, για τα οποία δεν απαιτείται υπολογισμός μετατροπής από εναλλασσόμενο σε συνεχές ρεύμα. Η ΥΠΠ και η Ευρωπαϊκή Επιτροπή προβλέπουν ότι τα προϊόντα αυτά θα γίνουν δημοφιλέστερα στην αγορά με το τελευταίο πρότυπο USB και επιθυμούν να λάβουν συμπληρωματικά δεδομένα για τα προϊόντα αυτά απευθείας από τις δοκιμές με συνεχές ρεύμα. ΜΕΘΟΔΟΣ ΤΕΛΙΚΗΣ ΔΟΚΙΜΗΣ ΓΙΑ ΣΥΣΚΕΥΕΣ ΑΠΕΙΚΟΝΙΣΗΣ ΑΝΑΘ. ΣΕΠΤ 2015 1. Επισκόπηση Η ακόλουθη μέθοδος δοκιμής χρησιμοποιείται για τον προσδιορισμό της συμμόρφωσης του προϊόντος με τις απαιτήσεις της προδιαγραφής ENERGY STAR για συσκευές απεικόνισης. 2. Εφαρμοσιμότητα Η ακόλουθη μέθοδος δοκιμής ισχύει για όλα τα προϊόντα που μπορούν να λάβουν τον χαρακτηρισμό με βάση την προδιαγραφή προϊόντος ENERGY STAR για συσκευές απεικόνισης. 3. Ορισμοί Όλοι οι όροι που χρησιμοποιούνται στο παρόν έγγραφο συμβαδίζουν με τους ορισμούς της προδιαγραφής ENERGY STAR για συσκευές απεικόνισης, εκτός εάν προβλέπεται διαφορετικά. A) Μηχανής υποδοχής: Μηχανή ή συσκευή που χρησιμοποιείται ως πηγή σήματος βίντεο/ήχου για τη δοκιμή συσκευών απεικόνισης. Μπορεί να είναι υπολογιστής ή οποιαδήποτε άλλη συσκευή ικανή να παρέχει σήμα βίντεο. 4. Διάταξη δοκιμής A) Διάταξη και όργανα δοκιμής: Η διάταξη και τα όργανα δοκιμής για όλα τα στάδια αυτής της μεθόδου συνάδουν με τις απαιτήσεις της Διεθνούς Ηλεκτροτεχνικής Επιτροπής (IEC) 62301:2011, «Οικιακές ηλεκτρικές συσκευές — Μέτρηση της ισχύος αναμονής», τμήμα 4, «Γενικοί όροι μετρήσεων», εκτός εάν ορίζεται διαφορετικά στο παρόν έγγραφο. Σε περίπτωση αντιφατικών απαιτήσεων, υπερισχύει η μέθοδος δοκιμής ENERGY STAR. B) Ισχύς εισόδου ΕΡ: Τα προϊόντα που μπορούν να τροφοδοτούνται από πηγή εναλλασσόμενου ρεύματος συνδέονται με κατάλληλη πηγή τάσης για την αγορά για την οποία προορίζονται, όπως καθορίζεται στον πίνακα 10. Εάν το εξωτερικό τροφοδοτικό διατίθεται στην αγορά μαζί με το προϊόν, χρησιμοποιείται για να συνδέει το προϊόν με τη συγκεκριμένη πηγή τάσης. Πίνακας 10 Απαιτήσεις εισόδου ισχύος για προϊόντα Αγορά Τάση Ανοχή τάσης Μέγιστη ολική αρμονική παραμόρφωση Συχνότητα Ανοχή συχνότητας Βόρεια Αμερική, Ταϊβάν 115 V ΕΡ +/– 1,0 % 5,0 % 60 Hz +/– 1,0 % Ευρώπη, Αυστραλία, Νέα Ζηλανδία 230 V ΕΡ +/– 1,0 % 5,0 % 50 Hz +/– 1,0 % Ιαπωνία 100 V ΕΡ +/– 1,0 % 5,0 % 50 Hz ή 60 Hz +/– 1,0 % Γ) Ισχύς εισόδου ΣΡ: 1) Τα προϊόντα επιτρέπεται να υποβάλλονται σε δοκιμή με πηγή ΣΡ (π.χ. μέσω δικτύου ή σύνδεσης δεδομένων) μόνο αν η πηγή ΣΡ είναι η μόνη διαθέσιμη πηγή ισχύος για το προϊόν [π.χ. δεν αποστέλλεται μαζί με το προϊόν ρευματολήπτης εναλλασσόμενου ρεύματος ή εξωτερικό τροφοδοτικό ισχύος (EPS)]. 2) Τα προϊόντα που λειτουργούν με ΣΡ τοποθετούνται και τροφοδοτούνται σύμφωνα με τις οδηγίες του κατασκευαστή, με τη χρήση θύρας των πλήρων προδιαγραφών που συνιστώνται για τη συσκευή απεικόνισης (π.χ. ομφαλός αρτηρίας καθολικής χρήσης (USB) 3.1 κατά περίπτωση, ακόμη και αν είναι συμβατή με τις προηγούμενες εκδόσεις με USB 2.0). 3) Η μέτρηση της ισχύος πραγματοποιείται μεταξύ της πηγής ΣΡ (π.χ. μηχανής υποδοχής) και του καλωδίου που διατίθεται μαζί με το προϊόν, συμπεριλαμβανομένων των απωλειών από το διατιθέμενο καλώδιο. Εάν δεν διατίθεται καλώδιο μαζί με το προϊόν, επιτρέπεται να χρησιμοποιηθεί στη θέση του οποιοδήποτε καλώδιο μήκους από 2 έως 6 πόδια. Μετράται και καταγράφεται η αντίσταση του καλωδίου που χρησιμοποιείται για τη σύνδεση της συσκευής απεικόνισης στο σημείο μέτρησης. Σημείωση: Η μέτρηση της αντίστασης των καλωδίων ΣΡ περιλαμβάνει το άθροισμα των αντιστάσεων του τροφοδοτικού σύρματος ΣΡ και του σύρματος γείωσης. 4) Επιτρέπεται η χρήση ένωσης καλωδίων μεταξύ του διατιθέμενου καλωδίου και της πηγής ΣΡ για τη σύνδεση του μετρητή ισχύος. Όταν χρησιμοποιείται αυτή η μέθοδος, πρέπει να πληρούνται οι ακόλουθες απαιτήσεις: α) Η ένωση καλωδίων χρησιμοποιείται επιπροσθέτως του διατιθέμενου καλωδίου που περιγράφεται στην ενότητα 4 Γ) 3. β) Η ένωση καλωδίων συνδέεται μεταξύ της πηγής ΣΡ και του διατιθέμενου καλωδίου. γ) Η ένωση καλωδίων δεν υπερβαίνει το 1 πόδι. δ) Για τη μέτρηση της τάσης, η αντίσταση του συνόλου των καλωδίων που χρησιμοποιούνται μεταξύ της μέτρησης και του διατιθέμενου καλωδίου είναι μικρότερη των 50 milli-ohm. Αυτό ισχύει μόνον για την καλωδίωση που μεταφέρει φορτίο ηλεκτρικού ρεύματος. Σημείωση: Η μέτρηση της τάσης και του ρεύματος δεν πραγματοποιείται κατ' ανάγκη στην ίδια θέση, εφόσον η τάση στο διατιθέμενο καλώδιο είναι μέχρι τα 50 milli-ohm. ε) Η μέτρηση του ρεύματος επιτρέπεται να πραγματοποιείται είτε στο σύρμα γείωσης είτε στο τροφοδοτικό καλώδιο ΣΡ. στ) Το διάγραμμα 1 συνιστά παράδειγμα ένωσης καλωδίων με τη χρήση συσκευής απεικόνισης τροφοδοτούμενης από USB 2.0 συνδεδεμένη με τη μηχανή υποδοχής. Διάγραμμα 1 Παράδειγμα διάταξης ένωσης καλωδίου USB 2.0 Κείμενο της εικόνας Spliced USB 2.0 Cable (≼ 1′) Shipped Cable ≼ 50 milli-ohms Data Lines Power & Ground Lines Display Host Machine Power Meter Δ) Θερμοκρασία περιβάλλοντος: Η θερμοκρασία περιβάλλοντος είναι 23 °C ± 5 °C. Ε) Σχετική υγρασία: Η σχετική υγρασία είναι μεταξύ 10 % και 80 %. ΣΤ) Ευθυγράμμιση δοκιμίου: 1) Και οι τέσσερις γωνίες της επιφάνειας του δοκιμίου πρέπει να απέχουν εξίσου από κατακόρυφο επίπεδο αναφοράς (π.χ. τοίχο). 2) Οι κάτω δύο γωνίες της πρόσοψης του δοκιμίου απέχουν εξίσου από οριζόντιο επίπεδο αναφοράς (π.χ. δάπεδο). Ζ) Φωτεινή πηγή για τη δοκιμή στην κατάσταση λειτουργίας: 1) Τύποι λαμπτήρων: α) Ανακλαστικοί λαμπτήρες αλογόνου συνήθους φάσματος. Ο λαμπτήρας δεν πληροί τον ορισμό του «τροποποιημένου φάσματος» όπως ορίζεται στον τίτλο 10 του CFR 430.2 — Ορισμοί (1). β) Ονομαστική φωτεινότητα: 980 ± 5 % lumen. 2) Ευθυγράμμιση της πηγής φωτός για δοκιμές προϊόντων με εκ κατασκευής ενεργοποιημένο τον ABC: α) Μεταξύ του λαμπτήρα και του αισθητήρα του αυτόματου ελέγχου φωτεινότητας (ABC) του δοκιμίου (π.χ. μέσο διάχυσης, ματ καλύμματα λαμπτήρων κ.λπ.) δεν πρέπει να υπάρχουν εμπόδια. β) Το κέντρο του λαμπτήρα τοποθετείται σε απόσταση 5 ποδών από το κέντρο του αισθητήρα ABC. γ) Το κέντρο του λαμπτήρα τοποθετείται σε ευθεία γραμμή σε οριζόντια γωνία 0° από το κέντρο του αισθητήρα ΑΒC του δοκιμίου. δ) Το κέντρο του λαμπτήρα τοποθετείται σε ευθεία γραμμή σε ύψος ίσο με την απόσταση του κέντρου του αισθητήρα ΑΒC του δοκιμίου από το έδαφος (δηλαδή η πηγή φωτός τοποθετείται σε κατακόρυφη γωνία 0° ως προς το κέντρο του αισθητήρα ABC του δοκιμίου). ε) Εντός 2 ποδών από το κέντρο του αισθητήρα ABC του δοκιμίου δεν πρέπει να υπάρχει επιφάνεια του χώρου δοκιμής (π.χ. δάπεδο, οροφή και τοίχος). στ) Οι τιμές φωτισμού λαμβάνονται με μεταβολή της τάσης εισόδου του λαμπτήρα. ζ) Τα διαγράμματα 2 και 3 παρέχουν περισσότερες πληροφορίες σχετικά με το δοκίμιο και την ευθυγράμμιση της πηγής φωτός. Διάγραμμα 2 Διάταξη της δοκιμής — Κάτοψη Κείμενο της εικόνας UUT D2 ≽ 2′ D4 ≽ 2′ D3 ≽ 2′ D1 ≽ 2′ 90° 5′ Illuminance meter Light Sensor Voltage Regulator 980 ± 5 % Lumens Flood Reflector Lamp Room Surface (wall) Vertical Reference Plane Σημειώσεις: — D1 = D2 ως προς το κατακόρυφο επίπεδο αναφοράς. — Οι D1 και D2 δείχνουν ότι οι γωνίες της πρόσοψης του δοκιμίου είναι τουλάχιστον 2 πόδια από το κατακόρυφο επίπεδο αναφοράς. — Οι D3 και D4 δείχνουν ότι το κέντρο του αισθητήρα φωτός είναι τουλάχιστον 2 πόδια από τους τοίχους του χώρου δοκιμής. Διάγραμμα 3 Διάταξη της δοκιμής — Πλευρική όψη Κείμενο της εικόνας H1 H2 H3 ≽ 2′ H4 ≽ 2′ D2 ≽ 2′ D1 ≽ 2′ 5′ 90° 90° Vertical Reference Plane 980 ± 5 % Lumens Flood Reflector Lamp Voltage Regulator Floor Illuminance Meter Light Sensor UUT Ceiling Σημειώσεις: — D1 = D2 ως προς το κατακόρυφο επίπεδο αναφοράς. — Οι D1 και D2 δείχνουν ότι οι γωνίες της πρόσοψης του δοκιμίου είναι τουλάχιστον 2 πόδια από το κατακόρυφο επίπεδο αναφοράς. — Ο μετρητής του φωτισμού αφαιρείται για τις μετρήσεις ισχύος, όταν επιτευχθεί ο επιδιωκόμενος φωτισμός. — H1 = H2 ως προς το οριζόντιο επίπεδο αναφοράς (π.χ. δάπεδο). — Τα H3 και H4 δείχνουν ότι το κέντρο του αισθητήρα φωτός είναι τουλάχιστον 2 πόδια από το δάπεδο και 2 πόδια από την οροφή. — Ο μετρητής του φωτισμού αφαιρείται για τις μετρήσεις ισχύος, όταν επιτευχθεί ο επιδιωκόμενος φωτισμός. Η) Μετρητής ισχύος: Οι μετρητές ισχύος έχουν τα ακόλουθα χαρακτηριστικά: 1) Συντελεστής κορυφής: α) Συντελεστής κορυφής διαθέσιμου ρεύματος 3 ή περισσότερο στο ονομαστικό του πεδίο τιμών και β) χαμηλότερο όριο του πεδίου έντασης του ρεύματος 10 mA ή λιγότερο. 2) Ελάχιστη απόκριση συχνότητας: 3,0 kHz 3) Ελάχιστη ανάλυση: α) 0,01 W για τιμές μέτρησης μικρότερες ή ίσες των 10 W· β) 0,1 W για τιμές μέτρησης από 10 W έως 100 W και γ) 1,0 W για τιμές μέτρησης μεγαλύτερες των 100 W. Θ) Μετρητές λαμπρότητας και φωτισμού: 1) Η μέτρηση της λαμπρότητας εκτελείται με τη χρήση είτε α) μετρητή επαφής είτε β) μετρητή χωρίς απευθείας επαφή. 2) Όλοι οι μετρητές λαμπρότητας και φωτισμού είναι ακριβείας ± 2 % (± 2 ψηφία) της ψηφιακά εμφανιζόμενης τιμής. 3) Οι μετρητές λαμπρότητας χωρίς απευθείας επαφή έχουν αποδεκτή γωνία 3 μοιρών ή λιγότερο. Η συνολική ακρίβεια του μετρητή βρίσκεται με (±) το απόλυτο άθροισμα του 2 % της μέτρησης συν τη διψήφια ανοχή του λιγότερου σημαντικού ψηφίου της εμφανιζόμενης τιμής. Για παράδειγμα, εάν μετρητής φωτισμού εμφανίζει «200,0» με μέτρηση της φωτεινότητας της οθόνης 200 nits, το 2 % των 200 nits είναι 4,0 nits. Το λιγότερο σημαντικό ψηφίο είναι 0,1 nits. «Δύο ψηφία» σημαίνει 0,2 nits. Οπότε, η εμφανιζόμενη τιμή είναι 200 ± 4,2 nits (4 nits + 0,2 nits). Η ακρίβεια χαρακτηρίζει τον μετρητή φωτισμού και δεν θεωρείται ως ανοχή κατά τη διάρκεια των μετρήσεων του υπάρχοντος φωτός. Ι) Ακρίβεια μέτρησης: 1) Οι μετρήσεις ισχύος μεγαλύτερης ή ίσης του 0,5 W πραγματοποιούνται με αβεβαιότητα μικρότερη ή ίση του 2 % σε επίπεδο εμπιστοσύνης 95 %. 2) Οι μετρήσεις ισχύος μικρότερης ή ίσης του 0,5 W πραγματοποιούνται με αβεβαιότητα μικρότερη ή ίση του 0,01 W σε επίπεδο εμπιστοσύνης 95 %. 3) Η μέτρηση όλων των τιμών φωτισμού περιβάλλοντος (σε lux) πραγματοποιείται στη θέση του αισθητήρα ABC του δοκιμίου με το φως να εισέρχεται απευθείας στον αισθητήρα και με το κύριο μενού από το σήμα δοκιμής του IEC 62087:2011, «Μέθοδοι μέτρησης της κατανάλωσης ρεύματος ακουστικού, οπτικού και συναφούς εξοπλισμού» να προβάλλεται στο προϊόν. Για τα προϊόντα που δεν είναι συμβατά με τον μορφότυπο δοκιμής σήματος IEC, η μέτρηση όλων των τιμών φωτισμού περιβάλλοντος πραγματοποιείται με το πρότυπο μετρήσεων προβολής σε επίπεδες οθόνες, έκδοση 2.0 (Flat Panel Display Measurements Standard/FPDM2) της Video Electronics Standard Association (VESA), με το σήμα δοκιμής FK να προβάλλεται στο προϊόν. 4) Οι τιμές φωτισμού περιβάλλοντος μετρώνται με τις ακόλουθες ανοχές: α) σε 12 lux, ο φωτισμός περιβάλλοντος είναι ± 1,0 lux και β) σε 300 lux, ο φωτισμός περιβάλλοντος είναι ± 9,0 lux. 5. Διεξαγωγή δοκιμών 5.1. Οδηγίες για τη μέτρηση της ισχύος A) Δοκιμές με τις εργοστασιακές προεπιλεγμένες ρυθμίσεις: Οι μετρήσεις της ισχύος πραγματοποιούνται με το προϊόν στην κατάσταση παράδοσής του για τη διάρκεια της δοκιμής στην κατάσταση νάρκης και στην κατάσταση λειτουργίας, με όλες τις διαμορφώσιμες από τον χρήστη επιλογές στις εργοστασιακές ρυθμίσεις, εκτός εάν ορίζεται διαφορετικά στην παρούσα μέθοδο δοκιμής. 1) Τυχόν προσαρμογές του επιπέδου της εικόνας εκτελούνται με τις οδηγίες της παρούσας μεθόδου δοκιμής. 2) Τα προϊόντα που περιλαμβάνουν «υποχρεωτικό κατάλογο επιλογών (μενού)» που απαιτεί επιλογή της ρύθμισης της εικόνας κατά την πρώτη έναρξη λειτουργίας υποβάλλονται σε δοκιμή στη «βασική(standard)»ή «αρχική(home)» ρύθμιση της εικόνας. Σε περίπτωση που δεν υπάρχει βασική ή ισοδύναμη ρύθμιση, για τη δοκιμή και την αναφορά στην έκθεση δοκιμής, χρησιμοποιείται η εργοστασιακή ρύθμιση που συνιστά ο κατασκευαστής. Τα προϊόντα που δεν περιλαμβάνουν υποχρεωτικό κατάλογο επιλογών υποβάλλονται σε δοκιμή στην εργοστασιακή ρύθμιση της εικόνας. B) Λειτουργικές μονάδες σημείων ανάπτυξης (POD): Προαιρετικές λειτουργικές μονάδες POD δεν πρέπει να είναι εγκατεστημένες. Γ) Λειτουργικές μονάδες προσθήκης: Οι προαιρετικές λειτουργικές μονάδες προσθήκης αφαιρούνται από τη συσκευή απεικόνισης εάν η συσκευή μπορεί να υποβληθεί σε δοκιμή σύμφωνα με τη μέθοδο δοκιμής χωρίς εγκατεστημένη τη λειτουργική μονάδα. Δ) Κατάσταση νάρκης με πολλαπλές λειτουργικότητες: Εάν το προϊόν διαθέτει πολλαπλές επιλογές για τη συμπεριφορά της διάταξης στην κατάσταση νάρκης (π.χ. ταχεία εκκίνηση) ή πολλαπλές μεθόδους εισαγωγής στην κατάσταση νάρκης, πραγματοποιείται μέτρηση της ισχύος σε όλες τις καταστάσεις νάρκης. Η δοκιμή όλων των καταστάσεων νάρκης εκτελείται σύμφωνα με την ενότητα 6.5. 5.2. Συνθήκες μέτρησης της ισχύος A) Μετρήσεις της ισχύος: 1) Οι μετρήσεις της ισχύος πραγματοποιούνται από σημείο μεταξύ της πηγής ισχύος και του δοκιμίου. Ανάμεσα στον μετρητή ισχύος και το δοκίμιο δεν επιτρέπεται η σύνδεση τροφοδοτικού αδιάλειπτης παροχής ισχύος (UPS). Ο μετρητής ισχύος παραμένει στη θέση του μέχρι να καταγραφούν πλήρως όλα τα στοιχεία ισχύος των καταστάσεων λειτουργίας, νάρκης και εκτός λειτουργίας. 2) Οι μετρήσεις της ισχύος καταγράφονται σε watt με τις άμεσα μετρούμενες (μη στρογγυλοποιημένες) τιμές με ρυθμό μεγαλύτερο ή ίσο της 1 μέτρησης ανά δευτερόλεπτο. 3) Οι μετρήσεις της ισχύος καταγράφονται από τη στιγμή που οι μετρήσεις της τάσης θα σταθεροποιηθούν εντός του 1 %. B) Συνθήκες σκοτεινού θαλάμου: 1) Ο φωτισμός του δοκιμίου οθόνης με το δοκίμιο στην κατάσταση εκτός λειτουργίας είναι μικρότερος ή ίσος του 1,0 lux, εκτός εάν ορίζεται διαφορετικά. Εάν το δοκίμιο δεν διαθέτει κατάσταση εκτός λειτουργίας, η μέτρηση του φωτισμού πραγματοποιείται στο δοκίμιο οθόνης με αποσυνδεδεμένο το καλώδιο ρεύματος. Γ) Διαμόρφωση και έλεγχος του δοκιμίου: 1) Συνδέσεις περιφερειακών και δικτύου: α) Εξωτερικές περιφερειακές διατάξεις (π.χ. ποντίκι, πληκτρολόγιο και εξωτερική μονάδα σκληρού δίσκου (HDD) κ.λπ.) δεν πρέπει να έχουν συνδεθεί με θύρες USB ή με άλλες θύρες δεδομένων του δοκιμίου. β) Γεφύρωση: Εάν το δοκίμιο υποστηρίζει τη γεφύρωση σύμφωνα με τον ορισμό στο τμήμα 1 της προδιαγραφής ENERGY STAR για συσκευές απεικόνισης, έκδοση 7.0, γίνεται σύνδεση γέφυρας μεταξύ του δοκιμίου και της μηχανής υποδοχής. Η σύνδεση πραγματοποιείται με την ακόλουθη σειρά προτίμησης. Γίνεται μία μόνο σύνδεση, η οποία παραμένει σε όλη τη διάρκεια της δοκιμής. i. Κεραυνός ii. USB iii. Πρόβλημα διασύνδεσης (IEEE 1394) iv. Άλλο Σημείωση: Τα παραδείγματα γεφύρωσης για οθόνες μπορούν να περιλαμβάνουν: 1. Περίπτωση στην οποία η συσκευή απεικόνισης μετατρέπει δεδομένα σε δύο διαφορετικούς τύπους θύρας (π.χ. Thunderbolt και Ethernet). Αυτό μπορεί να επιτρέπει στη συσκευή τη χρήση της σύνδεσης Thunderbolt ως σύνδεση Ethernet ή αντιστρόφως. 2. Δυνατή σύνδεση του πληκτρολογίου/ποντικιού USB με άλλο σύστημα (π.χ. μηχανή υποδοχής) μέσω της συσκευής απεικόνισης από ελεγκτή κόμβου USB. γ) Δικτύωση: Εάν το δοκίμιο έχει ικανότητα δικτύωσης (δηλαδή, διαθέτει την ικανότητα λήψης διεύθυνσης IP όταν διαμορφώνεται και συνδέεται με δίκτυο), ενεργοποιείται η ικανότητα δικτύωσης και το δοκίμιο συνδέεται με ζωντανό φυσικό δίκτυο (π.χ. WiFi, Ethernet κ.λπ.). Το φυσικό δίκτυο στηρίζει τις υψηλότερες και τις χαμηλότερες ταχύτητες δεδομένων της λειτουργίας δικτύου του δοκιμίου. Ως ενεργός σύνδεση ορίζεται η ζωντανή φυσική σύνδεση στο επίπεδο φυσικής σύνδεσης του πρωτοκόλλου δικτύωσης. Για το Ethernet, η σύνδεση πραγματοποιείται μέσω τυποποιημένου καλωδίου Cat 5e ή καλύτερου καλωδίου Ethernet με μεταγωγέα ή δρομολογητή Ethernet. Για το WiFi, η συσκευή συνδέεται και υποβάλλεται σε δοκιμή κοντά σε σημείο ασύρματης πρόσβασης (AP). Ο εκτελών τη δοκιμή διαμορφώνει το επίπεδο πρόσβασης του πρωτοκόλλου, λαμβάνοντας υπόψη τα ακόλουθα: i. Τα πρωτόκολλα Ίντερνετ (IP) v4 και IPv6 έχουν εντοπισμό γειτνίασης και, γενικά, θα διαμορφώσουν αυτόματα περιορισμένη σύνδεση χωρίς δυνατότητα δρομολόγησης. ii. Το IP μπορεί να διαμορφωθεί μη αυτόματα ή με τη χρήση του Dynamic Host Configuration Protocol (DHCP) με διεύθυνση στο διάστημα διεύθυνσης 192.168.1.x Network Address Translation (NAT), εάν το δοκίμιο δεν συμπεριφέρεται φυσιολογικά όταν χρησιμοποιείται το autoIP. Το δίκτυο διαμορφώνεται κατά τρόπο ώστε να υποστηρίζει το διάστημα διεύθυνσης και/ή το autoIP. iii. Το δοκίμιο διατηρεί αυτή τη ζωντανή σύνδεση με το δίκτυο καθ' όλη τη διάρκεια της δοκιμής, εκτός εάν ορίζεται διαφορετικά στην παρούσα μέθοδο δοκιμής, μη λαμβανομένων υπόψη τυχόν σύντομων διακοπών (π.χ. κατά τη μετάβαση από μία ταχύτητα σύνδεσης σε άλλη). Εάν το δοκίμιο είναι εξοπλισμένο με πολλαπλές δυνατότητες δικτύου, πραγματοποιείται μία μόνο σύνδεση με την ακόλουθη σειρά προτίμησης: α. WiFi (Institution of Electrical and Electronics Engineers — IEEE 802.11 — 2007 (2)) β. Ethernet (IEEE 802.3). Εάν το δοκίμιο υποστηρίζει το Energy Efficient Ethernet (IEEE 802.3az-2010 (3)), συνδέεται με διάταξη που υποστηρίζει επίσης το IEEE 802.3az γ. Κεραυνός δ. USB ε. Πρόβλημα διασύνδεσης (IEEE 1394) στ. Άλλο δ) Λειτουργικότητα αφής της οθόνης: Εάν το δοκίμιο έχει τη δυνατότητα οθόνης αφής που απαιτεί χωριστή σύνδεση δεδομένων, αυτή η λειτουργία πρέπει να ρυθμισθεί σύμφωνα με τις οδηγίες του κατασκευαστή, συμπεριλαμβανομένων των συνδέσεων με τη μηχανή υποδοχής και της εγκατάστασης οδηγών λογισμικού. ε) Σε περίπτωση που δοκίμιο που έχει μια μόνο σύνδεση ικανή να εκτελεί πολλές λειτουργίες (π.χ. γεφύρωση, δικτύωση και/ή λειτουργικότητα οθόνης αφής), μπορεί να χρησιμοποιηθεί ένας μόνο σύνδεσμος για την κάλυψη των εν λόγω λειτουργικοτήτων, με την προϋπόθεση ότι πρόκειται για την υψηλότερης προτίμησης σύνδεση που υποστηρίζει το δοκίμιο για κάθε λειτουργικότητα. στ) Σε περίπτωση που δοκίμιο δεν διαθέτει δυνατότητα δεδομένων/δικτύου, υποβάλλεται σε δοκιμή όπως παρελήφθη. ζ) Ενσωματωμένα ηχεία και άλλες δυνατότητες και λειτουργίες του προϊόντος που δεν καλύπτει η προδιαγραφή ENERGY STAR ή η μέθοδος δοκιμής πρέπει να διαμορφώνονται με τη διαμόρφωση ισχύος κατά την παράδοση. η) Καταγράφεται η διαθεσιμότητα άλλων δυνατοτήτων όπως αισθητήρες παρουσίας χρήστη, κάρτα μνήμης flash/αναγνώστες έξυπνων καρτών, διεπαφές συσκευών λήψης εικόνων, PictBridge. 2) Διεπαφή σήματος: α) Εάν το δοκίμιο έχει πολλές διεπαφές σήματος, υποβάλλεται σε δοκιμές με την πρώτη διαθέσιμη διεπαφή από τον κάτωθι κατάλογο: i. Κεραυνός ii. Θύρα απεικόνισης iii. HDMI iv. DVI v. VGA vi. Άλλη ψηφιακή διεπαφή vii. Άλλη αναλογική διεπαφή 3) Αισθητήρας παρουσίας χρήστη: Εάν το δοκίμιο έχει αισθητήρα παρουσίας χρήστη, υποβάλλεται σε δοκιμή με τις ρυθμίσεις του αισθητήρα παρουσίας χρήστη ως έχουν κατά την παράδοση. Για δοκίμιο με αισθητήρα παρουσίας χρήστη ενεργοποιημένο κατά την παράδοση: α) Ένα πρόσωπο βρίσκεται σε μικρή απόσταση από τον αισθητήρα παρουσίας χρήστη επί όλη τη διάρκεια της θερμής εκκίνησης, της σταθεροποίησης, της δοκιμής λαμπρότητας και της κατάστασης λειτουργίας ώστε να αποφευχθεί η κατάσταση χαμηλότερης ισχύος (π.χ. κατάσταση νάρκης ή εκτός λειτουργίας). Το δοκίμιο παραμένει σε κατάσταση λειτουργίας κατά τη διάρκεια της θερμής εκκίνησης, της σταθεροποίησης, της δοκιμής λαμπρότητας και της δοκιμής της κατάστασης λειτουργίας. β) Κανένα πρόσωπο δεν βρίσκεται σε μικρή απόσταση από τον αισθητήρα παρουσίας χρήστη επί όλη τη διάρκεια της δοκιμής της κατάστασης νάρκης και εκτός λειτουργίας, ώστε να αποφευχθεί η κατάσταση υψηλότερης ισχύος (π.χ. κατάσταση λειτουργίας). Το δοκίμιο παραμένει στην κατάσταση νάρκης ή εκτός λειτουργίας επί όλη τη διάρκεια των δοκιμών σε κατάσταση νάρκης ή εκτός λειτουργίας, αντιστοίχως. 4) Κατεύθυνση: Εάν το δοκίμιο μπορεί να περιστρέφεται κάθετα και οριζόντια, υποβάλλεται σε δοκιμή στην οριζόντια κατεύθυνση, με τη μεγαλύτερη διάσταση παράλληλη προς την επιφάνεια του τραπεζιού. Δ) Ανάλυση και ρυθμός ανανέωσης: 1) Συσκευές απεικόνισης σταθερού εικονοστοιχείου: α) Το μορφότυπο εικονοστοιχείου ρυθμίζεται στο εγγενές επίπεδο όπως καθορίζεται στο εγχειρίδιο του προϊόντος. β) Για συσκευές απεικόνισης χωρίς καθοδικό σωλήνα (CRT), ο ρυθμός ανανέωσης ρυθμίζεται στα 60 Hz, εκτός αν στο εγχειρίδιο του προϊόντος καθορίζεται εκ κατασκευής διαφορετικός ρυθμός ανανέωσης, οπότε είναι αυτός που χρησιμοποιείται. γ) Για συσκευές απεικόνισης με καθοδικό σωλήνα, το μορφότυπο εικονοστοιχείου ρυθμίζεται με τη μέγιστη ανάλυση που προορίζεται για ρυθμό ανανέωσης 75 Hz, όπως καθορίζεται στο εγχειρίδιο του προϊόντος. Για τη δοκιμή χρησιμοποιούνται τα τυποποιημένα βιομηχανικά πρότυπα χρονισμού του μορφοτύπου των εικονοστοιχείων. Ο ρυθμός ανανέωσης ρυθμίζεται στα 75 Hz. Ε) Ακρίβεια στάθμης σημάτων εισόδου: Κατά τη χρήση αναλογικών διεπαφών, οι είσοδοι βίντεο είναι εντός ± 2 % των επιπέδων αναφοράς του λευκού και του μαύρου. Κατά τη χρήση ψηφιακών διεπαφών, η πηγή του σήματος βίντεο δεν ρυθμίζεται ως προς το χρώμα, ούτε τροποποιείται από τη συσκευή δοκιμής για σκοπούς άλλους πέραν της συμπίεσης/διόγκωσης και κωδικοποίησης/αποκωδικοποίησης για τη διαβίβαση, όπως απαιτείται. ΣΤ) Συντελεστής πραγματικής ισχύος: Οι συμμετέχοντες στο πρόγραμμα δηλώνουν τον συντελεστή πραγματικής ισχύος (PF) του δοκιμίου κατά τις μετρήσεις σε κατάσταση λειτουργίας. Οι τιμές του συντελεστή ισχύος καταγράφονται με την ίδια ταχύτητα με την οποία καταγράφεται η τιμή ισχύος (PON). Υπολογίζεται ο μέσος όρος του συντελεστή ισχύος που δηλώνεται για όλη τη διάρκεια της δοκιμής στην κατάσταση λειτουργίας. Ζ) Υλικά δοκιμών: 1) Για τη δοκιμή χρησιμοποιείται το «Δυναμικό σήμα εκπομπής περιεχομένου (Dynamic Broadcast-Content Signal)» IEC 62087:2011, όπως ορίζει το πρότυπο IEC 62087:2011, τμήμα 11.6, «Δοκιμή σε (μέση) κατάσταση με δυναμικό σήμα βίντεο εκπομπής περιεχομένου (On (average) mode testing using dynamic broadcast-content video signal)». 2) Το «VESA FPDM2» χρησιμοποιείται μόνο για προϊόντα που δεν μπορούν να απεικονίζουν το δυναμικό σήμα εκπομπής περιεχομένου IEC 62087:2011. Η) Σήμα εισόδου βίντεο: 1) Η μηχανή υποδοχής παράγει το σήμα εισόδου βίντεο με την εκ κατασκευής ανάλυση της συσκευής απεικόνισης κατά τρόπο ώστε η ενεργός επιφάνεια του βίντεο να καλύπτει το σύνολο της οθόνης. Αυτό ενδέχεται να απαιτεί τη ρύθμιση του λογισμικού αναπαραγωγής στις αναλογίες της εικόνας του βίντεο. 2) Ο ρυθμός καρέ του σήματος εισόδου βίντεο πρέπει να αντιστοιχεί στον ρυθμό καρέ που χρησιμοποιείται συχνότερα στην περιοχή όπου πωλείται το προϊόν (π.χ. στις ΗΠΑ και την Ιαπωνία χρησιμοποιείται ρυθμός καρέ 60 Hz· στην Ευρώπη και την Αυστραλία ρυθμός καρέ 50 Hz). 3) Οι ακουστικές ρυθμίσεις της μηχανής υποδοχής απενεργοποιούνται ώστε να μην παράγεται ήχος μαζί με το σήμα βίντεο εισόδου. 6. Διαδικασίες δοκιμής για όλα τα προϊόντα 6.1. Προετοιμασία του δοκιμίου πριν τη δοκιμή A) Πριν από την έναρξη της δοκιμής, πραγματοποιείται προετοιμασία του δοκιμίου ως ακολούθως: 1) Το δοκίμιο ρυθμίζεται σύμφωνα με τις οδηγίες στο παρεχόμενο εγχειρίδιο του κατασκευαστή. 2) Συνδέεται αποδεκτός μετρητής ισχύος με την πηγή ισχύος και το δοκίμιο συνδέεται με την έξοδο του μετρητή ισχύος. 3) Με το δοκίμιο εκτός λειτουργίας, ρυθμίζεται ο φωτισμός περιβάλλοντος κατά τρόπο ώστε ο μετρούμενος φωτισμός της οθόνης να είναι μικρότερος του 1,0 lux (βλέπε ενότητα 5.2 B). 4) Το δοκίμιο τροφοδοτείται με ρεύμα και πραγματοποιείται η αρχική διαμόρφωση του συστήματος, κατά περίπτωση. 5) Διασφαλίζεται ότι οι ρυθμίσεις του δοκιμίου είναι ως έχουν κατά την παράδοση, εκτός εάν ορίζεται διαφορετικά στην παρούσα μέθοδο δοκιμής. 6) Το δοκίμιο θερμαίνεται επί 20 λεπτά ή επί όσο χρόνο χρειάζεται το δοκίμιο μέχρι την πλήρη προετοιμασία του ώστε να είναι έτοιμο προς χρήση, όποιος χρόνος είναι μεγαλύτερος. Η μορφοποίηση του σήματος δοκιμής IEC 62087:2011, όπως καθορίζεται στην ενότητα 5.2 Ζ) 1 απεικονίζεται καθ' όλη την περίοδο προθέρμανσης. Οι συσκευές απεικόνισης που δεν μπορούν να απεικονίσουν τη μορφοποίηση του σήματος δοκιμής IEC 62087:2011 διαθέτουν το σήμα δοκιμής VESA FPDM2 L80, όπως καθορίζεται στην ενότητα 5.2 G) 2, το οποίο εμφανίζεται στην οθόνη. 7) Καταγράφεται η τάση και η συχνότητα του εισερχόμενου εναλλασσόμενου ρεύματος ή η τάση του εισερχόμενου συνεχούς ρεύματος. 8) Καταγράφεται η θερμοκρασία περιβάλλοντος και η σχετική υγρασία του χώρου δοκιμής. 6.2. Δοκιμή της λαμπρότητας A) Η δοκιμή της λαμπρότητας πραγματοποιείται αμέσως μετά την περίοδο προθέρμανσης και σε συνθήκες σκοτεινού θαλάμου. Ο φωτισμός της οθόνης του προϊόντος, με το δοκίμιο στην κατάσταση εκτός λειτουργίας κατά μέτρηση, είναι μικρότερος ή ίσος του 1,0 lux. B) Η μέτρηση της λαμπρότητας πραγματοποιείται καθέτως προς το κέντρο της οθόνης του προϊόντος, με τη χρήση μετρητή λαμπρότητας σύμφωνα με το εγχειρίδιο χρήσης του μετρητή. Γ) Η θέση του μετρητή λαμπρότητας της οθόνης του προϊόντος παραμένει σταθερή καθ' όλη τη διάρκεια της δοκιμής. Δ) Για προϊόντα με ABC, οι μετρήσεις της λαμπρότητας πραγματοποιούνται με απενεργοποιημένο τον ABC. Εάν δεν είναι δυνατόν να απενεργοποιηθεί ο ABC, οι μετρήσεις της λαμπρότητας πραγματοποιούνται καθέτως προς το κέντρο της οθόνης του προϊόντος με το φως που εισέρχεται απευθείας στον αισθητήρα περιβάλλοντος φωτισμού του δοκιμίου να είναι μεγαλύτερος ή ίσος των 300 lux. Ε) Οι μετρήσεις της λαμπρότητας πραγματοποιούνται ως εξής: 1) Εξακριβώνεται ότι το δοκίμιο είναι ρυθμισμένο στην εκ κατασκευής τιμή λαμπρότητας κατά την παράδοση ή στην «αρχική» ρύθμιση της εικόνας. 2) Το σήμα του βίντεο δοκιμής για τη συγκεκριμένη κατηγορία προϊόντος εμφανίζεται ως εξής: α) Όλα τα προϊόντα, εξαιρουμένων όσων καθορίζονται στο στοιχείο β): Σήμα βίντεο τριών γραμμών όπως καθορίζεται στο πρότυπο IEC 62087:2011, τμήμα 11.5.5 [τρεις λευκές γραμμές (100 %) σε μαύρο φόντο (0 %)]. β) Προϊόντα που δεν μπορούν να εμφανίζουν σήματα του προτύπου IEC 62087:2011: Το σήμα υποβάλλεται σε δοκιμή με το VESA FPDM2 L80 στη μέγιστη ανάλυση που υποστηρίζει το προϊόν. 3) Το σήμα δοκιμής του βίντεο απεικονίζεται επί τουλάχιστον 10 λεπτά μέχρι να σταθεροποιηθεί η λαμπρότητα του δοκιμίου. Αυτή η 10λεπτη περίοδος σταθεροποίησης επιτρέπεται να μειωθεί εάν οι μετρήσεις της λαμπρότητας είναι σταθερές με ανοχή 2 % για χρονικό διάστημα τουλάχιστον 60 δευτερολέπτων. 4) Μέτρηση και καταγραφή της λαμπρότητας στην εργοστασιακή ρύθμιση κατά την παράδοση LAs-shipped. 5) Οι στάθμες φωτεινότητας και αντίθεσης του δοκιμίου ρυθμίζονται στις μέγιστες τιμές τους. 6) Μέτρηση και καταγραφή της λαμπρότητας ως LMax_Measured. 7) Καταγράφεται η μέγιστη λαμπρότητα του κατασκευαστή LMax_Reported. ΣΤ) Η ρύθμιση της αντίθεσης αφίεται στο ανώτατο επίπεδο για τις μετέπειτα δοκιμές στην κατάσταση λειτουργίας, εκτός εάν ορίζεται διαφορετικά. 6.3. Δοκιμή των προϊόντων στην κατάσταση λειτουργίας χωρίς εκ κατασκευής ενεργοποιημένο τον αυτόματο έλεγχο της φωτεινότητας (ABC) A) Μετά τη δοκιμή της λαμπρότητας και πριν από τη μέτρηση της ισχύος στην κατάσταση λειτουργίας, η λαμπρότητα του δοκιμίου ρυθμίζεται ως εξής: 1) Για οθόνες σήμανσης, το προϊόν υποβάλλεται σε δοκιμή με ρύθμιση της λαμπρότητας σε τιμή μεγαλύτερη ή ίση του 65 % της μέγιστης λαμπρότητας του κατασκευαστή (LMax_Reported). Η μέτρηση των τιμών λαμπρότητας πραγματοποιείται σύμφωνα με την ενότητα6.2. Καταγράφεται η εν λόγω τιμή λαμπρότητας LOn. 2) Για όλα τα υπόλοιπα προϊόντα, ρυθμίζονται τα κατάλληλα στοιχεία ελέγχου της λαμπρότητας μέχρι η λαμπρότητα της οθόνης να φθάσει τις 200 καντέλες ανά τετραγωνικό μέτρο (cd/m2). Εάν το δοκίμιο δεν μπορεί να φθάσει αυτήν την τιμή, η λαμπρότητα του προϊόντος ρυθμίζεται στην πλησιέστερη εφικτή τιμή. Η μέτρηση των τιμών λαμπρότητας πραγματοποιείται σύμφωνα με την ενότητα 6.2. Καταγράφεται η εν λόγω τιμή λαμπρότητας LOn. Τα κατάλληλα στοιχεία ελέγχου της λαμπρότητας παραπέμπουν σε οιαδήποτε στοιχεία ελέγχου που ρυθμίζουν τη λαμπρότητα της οθόνης, αλλά δεν περιλαμβάνουν ρυθμίσεις της αντίθεσης. B) Για δοκίμιο ικανό να απεικονίζει τα σήματα IEC, η μέτρηση της ισχύος στην κατάσταση λειτουργίας (PON) πραγματοποιείται σύμφωνα με το πρότυπο IEC 62087:2011 τμήμα 11.6.1 «Μετρήσεις με δυναμικό σήμα βίντεο εκπομπής περιεχομένου (Measurements using dynamic broadcast-content video signal).» Για δοκίμιο μη ικανό να απεικονίζει τα σήματα IEC, η μέτρηση της ισχύος στην κατάσταση λειτουργίας (PON) πραγματοποιείται ως εξής: 1) Διασφαλίζεται ότι το δοκίμιο έχει προετοιμασθεί σύμφωνα με την ενότητα 6.1. 2) Απεικόνιση του δοκιμαστικού μοτίβου VESA FPDM2, A112-2F, SET01K (8 αποχρώσεις του γκρι, από το τελείως μαύρο (0 Volt) έως το τελείως λευκό (0,7 Volt). 3) Εξακριβώνονται ότι οι στάθμες του σήματος εισόδου πληρούν το πρότυπο σήματος βίντεο VESA (VSIS), έκδοση 1.0, Rev. 2.0, Δεκέμβριος 2002. 4) Με τα στοιχεία ελέγχου της φωτεινότητας και της αντίθεσης στις μέγιστες στάθμες, εξακριβώνεται ότι είναι δυνατή η διάκριση της στάθμης του λευκού από τη στάθμη του σχεδόν λευκού γκρι. Εφόσον απαιτείται, ρυθμίζονται τα στοιχεία ελέγχου της αντίθεσης μέχρις ότου είναι δυνατή η διάκριση της στάθμης του λευκού από τη στάθμη του σχεδόν λευκού γκρι. 5) Απεικόνιση του πλαισίου του δοκιμαστικού μοτίβου VESA FPDM2, A112-2H, L80 (τελείως λευκό (0,7 Volt) που καταλαμβάνει το 80 % της εικόνας). 6) Διασφαλίζεται ότι η επιφάνεια μέτρησης της λαμπρότητας είναι εξ ολοκλήρου μέσα στο λευκό τμήμα του δοκιμαστικού μοτίβου. 7) Ρυθμίζονται τα κατάλληλα στοιχεία ελέγχου της λαμπρότητας μέχρι η λαμπρότητα της λευκής επιφάνειας της οθόνης να είναι ρυθμισμένη σύμφωνα με την ενότητα 6.3 A). 8) Καταγράφεται η λαμπρότητα της οθόνης (LOn). 9) Καταγράφεται η ισχύς στην κατάσταση λειτουργίας (PON) και η συνολική μορφοποίηση εικονοστοιχείων (οριζόντια × κατακόρυφα). Η μέτρηση της ισχύος στην κατάσταση λειτουργίας πραγματοποιείται σε 10λεπτο χρονικό διάστημα όπως στη δοκιμή με δυναμικό σήμα εκπομπής περιεχομένου βίντεο IEC 62087:2011. 6.4. Δοκιμή των προϊόντων στην κατάσταση λειτουργίας με εκ κατασκευής ενεργοποιημένο τον αυτόματο έλεγχο της φωτεινότητας (ABC) Η μέση κατανάλωση ισχύος στην κατάσταση λειτουργίας του προϊόντος καθορίζεται με το δυναμικό σήμα εκπομπής περιεχομένου, όπως ορίζεται στο πρότυπο IEC 62087:2011. Αν το προϊόν δεν μπορεί να απεικονίσει το σήμα IEC, χρησιμοποιείται το δοκιμαστικό μοτίβο VESA FPDM2 L80, όπως περιγράφεται στην ενότητα 6.3 B) 5 για όλες τις επόμενες ενέργειες. Α) Το δοκίμιο σταθεροποιείται επί 30 λεπτά. Η σταθεροποίηση επιτυγχάνεται με τρεις επαναλήψεις του 10λεπτου δυναμικού σήματος βίντεο εκπομπής περιεχομένου. Β) Η φωτεινή ένταση του λαμπτήρα που χρησιμοποιείται για τη δοκιμή ρυθμίζεται στα 12 lux όπως μετρείται στην πρόσοψη του αισθητήρα φωτισμού περιβάλλοντος. Γ) Απεικόνιση του 10λεπτου δυναμικού σήματος βίντεο εκπομπής περιεχομένου. Μέτρηση και καταγραφή της κατανάλωσης ισχύος, P12, κατά τη διάρκεια του 10λεπτου δυναμικού σήματος βίντεο εκπομπής περιεχομένου. Δ) Επαναλαμβάνονται οι ενέργειες 6.4 B) και 6.4 Γ) για φωτισμό περιβάλλοντος 300 lux, για τη μέτρηση της P300. Ε) Απενεργοποιείται ο ABC και πραγματοποιείται μέτρηση της ισχύος στην κατάσταση λειτουργίας (PON) σύμφωνα με την ενότητα 6.3. Εάν δεν είναι δυνατή η απενεργοποίηση του ABC, οι μετρήσεις της ισχύος πραγματοποιούνται ως εξής: 1) Εάν η φωτεινότητα μπορεί να ρυθμισθεί σε σταθερή τιμή όπως καθορίζεται στην ενότητα 6.3, η μέτρηση της ισχύος στην κατάσταση λειτουργίας για τα προϊόντα αυτά πραγματοποιείται σύμφωνα με την ενότητα 6.3 με το φως να εισέρχεται απευθείας στον αισθητήρα φωτισμού περιβάλλοντος στα 300 lux ή περισσότερο. 2) Εάν η φωτεινότητα δεν μπορεί να ρυθμισθεί σε σταθερή τιμή, η μέτρηση της ισχύος στην κατάσταση λειτουργίας για τα προϊόντα αυτά πραγματοποιείται σύμφωνα με την ενότητα 6.3 με το φως να εισέρχεται απευθείας στον αισθητήρα φωτισμού περιβάλλοντος στα 300 lux ή περισσότερο και χωρίς μεταβολή της φωτεινότητας της οθόνης. 6.5. Δοκιμή στην κατάσταση νάρκης A) Η μέτρηση της ισχύος στην κατάσταση νάρκης (PSLEEP) πραγματοποιείται σύμφωνα με το πρότυπο IEC 62301:2011, με τις συμπληρωματικές οδηγίες του τμήματος 5. B) Η δοκιμή στην κατάσταση νάρκης πραγματοποιείται με το δοκίμιο συνδεδεμένο με τη μηχανή υποδοχής κατά τον ίδιο τρόπο όπως στη δοκιμή της κατάστασης λειτουργίας. Εάν είναι δυνατόν, η κατάσταση νάρκης επιτυγχάνεται με τη μηχανή υποδοχής στην κατάσταση νάρκης. Για κεντρικό υπολογιστή, η κατάσταση νάρκης καθορίζεται στην προδιαγραφή υπολογιστών ENERGY STAR, έκδοση 6.1. Γ) Εάν το προϊόν έχει διάφορες καταστάσεις νάρκης οι οποίες είναι δυνατό να επιλέγονται μη αυτόματα, ή εάν το προϊόν είναι ικανό να τίθεται σε κατάσταση νάρκης με διάφορες μεθόδους (π.χ. τηλεχειριστήριο ή με θέση της μηχανής υποδοχής σε νάρκη), οι μετρήσεις εκτελούνται και καταγράφονται σε όλες τις καταστάσεις νάρκης. Εάν το προϊόν μεταπίπτει αυτομάτως στις διάφορες καταστάσεις νάρκης του, η μέτρηση διαρκεί όσο χρειάζεται για να προσδιορισθεί ο μέσος όρος όλων των καταστάσεων νάρκης. Η μέτρηση πρέπει να εξακολουθεί να πληροί τις απαιτήσεις (π.χ. σταθερότητα, χρονικό διάστημα μέτρησης κ.λπ.) που περιγράφονται στο τμήμα 5.3 του προτύπου IEC 62301:2011. 6.6. Δοκιμή στην κατάσταση εκτός λειτουργίας A) Για τα προϊόντα που διαθέτουν κατάσταση εκτός λειτουργίας, στο τέλος της δοκιμής στην κατάσταση νάρκης, ενεργοποιείται η κατάσταση εκτός λειτουργίας με τον πλέον εύκολα προσπελάσιμο διακόπτη ισχύος. B) Η μέτρηση της ισχύος στην κατάσταση εκτός λειτουργίας (POFF) πραγματοποιείται σύμφωνα με το τμήμα 5.3.1 του IEC 62301:2011. Καταγράφεται η μέθοδος ρύθμισης και η ακολουθία όσων απαιτούνται μέχρι να επιτευχθεί η κατάσταση εκτός λειτουργίας. Γ) Τυχόν κύκλος ελέγχου του σήματος συγχρονισμού εισόδου επιτρέπεται να αγνοείται κατά τον υπολογισμό της ισχύος στην κατάσταση εκτός λειτουργίας. 6.7. Συμπληρωματική δοκιμή A) Για προϊόντα με δυνατότητες δεδομένων/δικτύωσης ή σύνδεσης γέφυρας, εκτός από τις δοκιμές με ενεργοποιημένες τις δυνατότητες δεδομένων/δικτύωσης και με σύνδεση γέφυρας [βλέπε ενότητα 5.2 Γ) 1], η δοκιμή στην κατάσταση νάρκης πραγματοποιείται με απενεργοποιημένες τις δυνατότητες δεδομένων/δικτύωσης και χωρίς σύνδεση γέφυρας, σύμφωνα με την ενότητα 5.2 Γ)1 στοιχεία β) και γ). B) Η ύπαρξη πλήρους συνδεσιμότητας με το δίκτυο καθορίζεται με δοκιμή της συσκευής απεικόνισης για δραστηριότητα δικτύου στην κατάσταση νάρκης σύμφωνα με το τμήμα 6.7.5.2 του CEA-2037-A, Προσδιορισμός της κατανάλωσης ισχύος τηλεοπτικών συσκευών (Determination of Television Set Power Consumption), με τις ακόλουθες οδηγίες: 1) Η συσκευή απεικόνισης συνδέεται με το δίκτυο πριν από τη δοκιμή σύμφωνα με την ενότητα 5.2 Γ) 1 στοιχείο γ). 2) Η συσκευή απεικόνισης τίθεται σε χαμηλή κατάσταση νάρκης αντί της κατάστασης αναμονής.

(1) http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf

(2) IEEE 802 — Telecommunications and information exchange between systems — Local and metropolitan area networks — Part 11: Wireless LAN Medium Access Control (MAC) and Physical Layer (PHY) Specifications.

(3) Μέρος 3: Carrier Sense Multiple Access with Collision Detection (CSMA/CD) Access Method and Physical Layer Specifications — Amendment 5: Media Access Control Parameters, Physical Layers, and Management Parameters for Energy-Efficient Ethernet.